### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2022 var der afsat et samlet rådighedsbeløb på 5,0 mio. kr. til at
anlægge en cykelsti fra [adresse] til Svebølle. Der er tidligere frigivet en anlægsbevilling på i alt 5,0 mio. kr., og restrådighedsbeløbet er derfor 0 kr. Efter indhentning af tilbud på anlægsarbejdet forventes den samlede udgift til at anlægge cykelstiforbindelsen at blive i alt 7,6 mio. kr. Der søges derfor om en anlægsbevilling på de resterende 2,6 mio. kr. til at anlægge cykelstien.

## Indstillinger

Direktøren indstiller, at der gives en anlægsbevilling til cykelstiforbindelsen mellem Viskinge og Svebølle på i alt 2,6 mio. kr. finansieret af robusthedspuljen.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Det er tidligere ad to omgange blevet besluttet at give en anlægsbevilling til cykelstien mellem Viskinge og Svebølle:

1. Ved Kommunalbestyrelsens beslutning den 25. maj 2022 blev der givet 1,0 mio. kr. finansieret af rådighedsbeløbet i 2022 til at igangsætte forundersøgelser, projektering og udbud.
2. Ved Kommunalbestyrelsens beslutning den 20. september 2023 blev der givet de resterende 4,0 mio. kr. finansieret af rådighedsbeløbet i 2023 til at anlægge cykelstien.

Der er nu afholdt licitation, og på grundlag af licitationsresultatet er der beregnet et revideret budget på i alt 7,6 mio. kr. inklusive uforudselige udgifter.

Budgettet øges med i alt 2,6 mio. kr. Det skyldes blandt andet en for lav forventning til de samlede anlægsomkostninger i forbindelse med budgetlægningen og de seneste års prisudvikling.

På den baggrund foreslår administrationen, at der gives en anlægsbevilling på i alt 2,6 mio. kr. finansieret af robusthedspuljen til at gennemføre projektet.

Når den endelige finansiering er på plads, kan der indgås kontrakt med den entreprenør med det laveste tilbud, og de fysiske arbejder kan igangsættes.

## Økonomiske konsekvenser

Der var på investeringsoversigten for 2022 afsat et samlet rådighedsbeløb på 5,0 mio. kr. til at anlægge en cykelsti fra [adresse] til Svebølle.

Efter licitation udgør den manglende finansiering 2,6 mio. kr.

Der søges derfor om en anlægsbevilling på 2,6 mio. kr. finansieret af robusthedspuljen.

[adresse] bemærkninger er indarbejdet i sagen.

### Sagens forløb

15-01-2024 Teknik- og Miljøudvalget
Anbefales.
24-01-2024 Økonomiudvalget
Anbefales.